**Učenje na daljavo, 5. teden (14. do 17. april 2020)**

**PRVA URA – ocena predstave ali obnova pripovedke**

6. a: torek, 14. 4.
6. b: torek, 14. 4.
6. c: sreda, 15. 4.

**Navodila za delo**

Prejšnji teden si prebral **pripovedko** Peter Klepec.

**A)** Povabila sem te, da si v petek ali soboto ogledaš tudi **predstavo**. Tvoja naloga je, da napišeš oceno te predstave. V oceni

* v **uvodu** na kratko povzemi vsebino;
* v **jedru**
1. izpostavi, v čem se je predstava vsebinsko razlikovala od pripovedke, ki si jo prebral;
2. napiši, kaj te je posebej navdušilo/razočaralo (vsebina, scena, kostumi, igra …) in zakaj;
* v **zaključku** pa razmisli, kakšno je sporočilo predstave.

Kako dolgo naj bo besedilo? V 6. razredu naj ima najmanj 200 besed.

(Z oceno smo se letos že srečali: vijolični DZ Beremo, pišemo, govorimo in poslušamo, str. 33—36.)

**ALI**

**B)** Če si predstave nisi ogledal, napiši **strnjeno obnovo** pripovedke, ki si jo prebral na wikiviru. Upoštevaj značilnosti besedilne vrste (piši v pretekliku, v 3. glagolski osebi, ne uporabljaj premega govora). Besedilo členi na odstavke.

Svoj izdelek **pošlji** na elektronski naslov ali v spletno učilnico.